**OSNOVNA ŠKOLA SKRADIN**

**NAČINI, POSTUPCI I ELEMENTI VREDNOVANJA UČENIČKIH KOMPETENCIJA IZ NASTAVNOG PREDMETA:**

**MATEMATIKA**

**ZA ŠKOLSKU GODINU 2025./2026.**

Kolovoz, 2025. godine

Nastavnica: Maja Curavić

**Na osnovu članka 3. stavka 2., članka 5., te članka 12. stavka 3.Pravilnika o načinima, postupcima i elementima vrednovanja učenika u osnovnoj i srednjoj školi nastavnica Maja Curavić koja predaje nastavni predmet: MATEMATIKA donosi: NAČINE, POSTUPKE I ELEMENTE VREDNOVANJA UČENIČKIH KOMPETENCIJA te o tome obavještava stručnu službu OŠ Skradin**

|  |  |
| --- | --- |
| NASTAVNI PREDMET: MATEMATIKA Sastavnica, elementi ocjenjivanja: | Načini i postupci vrednovanja: |
| *1. Usvojenost znanja i vještina:* | Učenik:  - opisuje matematičke pojmove  - odabire odgovarajuće i matematički ispravne procedure te ih provodi  - provjerava ispravnost matematičkih postupaka i utvrđuje smislenost rezultata  - upotrebljava i povezuje matematičke koncepte.  -usvojenost znanja i vještina provjeravat će se i vrednovati usmenim i pismenim oblikom  **- usmeno vrednovanje može se provoditi na svakom nastavnom satu bez prethodne najave** |
| *2. Matematička komunikacija:* | **Matematičku komunikaciju vrednovati ćemo usmenim i pismenim oblikom kako učenik :**  - koristi se odgovarajućim matematičkim jezikom (standardni matematički simboli, zapisi i terminologija) pri usmenome i pisanome izražavanju  - koristi se odgovarajućim matematičkim prikazima za predstavljanje podataka  - prelazi između različitih matematičkih prikaza  - svoje razmišljanje iznosi cjelovitim, suvislim i sažetim matematičkim rečenicama  - postavlja pitanja i odgovara na pitanja koja nadilaze opseg izvorno postavljenoga pitanja  - organizira informacije u logičku strukturu  - primjereno se koristi tehnologijom  - redovito i točno predaje domaće zadaće na uvid. |
| *3. Rješavanje problema:* | **Rješavanje problema vrednovati ćemo usmenim i pismenim oblikom kako učenik :**  - prepoznaje relevantne elemente problema i naslućuje metode rješavanja  - uspješno primjenjuje odabranu matematičku metodu pri rješavanju problema  - modelira matematičkim zakonitostima problemske situacije uz raspravu  - ispravno rješava probleme u različitim kontekstima  - provjerava ispravnost matematičkih postupaka i utvrđuje smislenost rješenja problema  - generalizira rješenje. |

**Usmeni oblik vrednovanja**

Kriterij

Dovoljan

Dobar

Vrlo dobar

Odličan

**Usvojenost znanja i vještina**

usvojene su temeljne činjenice, ali nisu usvojeni temeljni koncepti

usvojene su temeljne činjenice i neki od predviđenih koncepata

usvojene su sve bitne činjenice i većina temeljnih koncepata

usvojene su sve predviđene činjenice i svi predviđeni koncepti

**Matematička komunikacija**

uz pomoć nastavnika primjenjuje elemente matematičke komunikacije

samostalno primjenjuje elemente matematičku komunikaciju pri obavljanju jednostavnih praktičnih zadataka

samostalno koristi matematičku komunikaciju u jednostavnim praktičnim zadatcima, a uz pomoć nastavnika i u složenijim praktičnim zadatcima

samostalno koristi matematičku komunikaciju u jednostavnim i složenim praktičnim zadatcima

**Rješavanje problema**

sposoban je rješavati jednostavne probleme uz pomoć nastavnika

samostalno rješava jednostavne probleme, ali složene probleme ne rješava ni uz pomoć nastavnika

samostalno rješava jednostavne probleme, a složene probleme rješava uz pomoć nastavnika

samostalno rješava jednostavne i složene probleme

**Pismeni oblik vrednovanja**

**Pismeni testovi biti će najavljeni 15 dana prije samog testa**

- pismeni oblici vrednovanja provoditi će se kroz :

- ispite znanja ( 6-8 ispita godišnje)

- pismene provjere objektivnog tipa (6 – 9 provjera godišnje)

0 % -39.9% = nedovoljan

40% - 55.9%= dovoljan

56%-74.9%= dobar

75%- 89.9%= vrlo dobar

90%- 100%= odličan

-ispiti znanja se provode nakon obrađene nastavne cjeline, a pismene provjere tijekom obrade i odnose se na trenutno nastavno gradivo

-na početku nastavne godine provodi se po potrebi inicijalni ispit znanja a postignuti broj bodova upisuje se u rubriku bilježaka

-pismene provjere znanja najavljuju se učenicima

-ocjene iz ispita znanja i pismenih provjera unose se u rubriku ocjena

**Domaće zadaće**

Redovito će se pratiti potpunost i točnost napisanih domaćih zadaća. Ukoliko učenik tri puta ne preda domaću zadaću na uvid učitelju u unaprijed dogovorenom roku, učenik će iz elementa ocjenjivanja Matematička komunikacija dobiti ocjenu nedovoljan. Evidencija nepredanih domaćih zadaća bilježiti će se u rubrici bilježaka. Prilikom vrednovanja naučenog uzimat će se u obzir i redovitost samostalnog pisanja domaćih zadaća.

-zaključna ocjena

-zaključna ocjena ne treba biti aritmetička sredina ocjena

- ukoliko učenik nije iz svih nastavnih cjelina prilikom vrednovanja postigao pozitivnu ocjenu, učenik će zaključnu ocjenu imati negativnu

-pri određivanju zaključne ocjene u obzir se uzimaju sve ocjene iz rubrika za ocjenjivanje ( i ocjene iz pismenih provjera znanja )

**POPRAVNI ISPIT IZ MATEMATIKE**

Učenik koji je na kraju školske godine ocijenjen ocjenom nedovoljan uputit će se na produžnu nastavu. Nakon završetka produžne nastave negativno ocijenjeni učenici pišu završni ispit znanja. Ukoliko i nakon produžne nastave učenik ima negativnu zaključnu ocjenu, uputit će se na polaganje popravnog ispita.

Popravni ispit iz matematike sastoji se od pismenog i usmenog dijela. Učenik koji nije pristupio pismenom dijelu popravnog ispita ne može pristupiti usmenom dijelu popravnog ispita.

Učenik upućen na popravni ispit iz nastavnog predmeta matematika na popravnom ispitu odgovara nastavno gradivo iz cjelina tekućeg razreda koje su mu ostale nedovoljne.

NACIONALNI ISPITI ZA 8. RAZRED

Ove godine uvode se i nacionalni ispiti za 8. razred iz matematike koji će se po najavi održati

04. 3.2026 od 9-10:30. Pitanja za ovaj ispit dostavlja nacionalni centar za vanjsko vrednovanje.

Predmetni učitelj, ime i prezime: Maja Curavić

U Skradinu , 25.kolovoza 2025.godine